1 Bedroom, Boycroft Avenue, KINGSBURY, NW9 8AP
£300,000 Andrews Estate Agents - Kingsbury
1 Bedroom, Jutland Road Catford SE6
Offers in excess of £300,000 Kings Group - Tottenham
2 Bedrooms, Horley Road, Mottingham, London SE9
2 Bedrooms, Norbury Crescent, Norbury , SW16
2 Bedrooms, Somerford Grove Estate, London
2 Bedrooms, Holland Road, London
2 Bedrooms, Belgrave Walk, Mitcham, CR4 Carpe Diem Drama | Gallery
Liewe Anserie, nou dat dit bietjie stil is om my - Uit my hart uit, vreeslik baie baie dankie dat jy Saterdag daar was vir Milla toe sy haar toespraak opgesê het. Jy beteken so baie vir my kinders. Vreeslik baie dankie dat jy al my kinders so lief het en dat jy so `n goeie rolmodel is in hulle lewens. Ek kon nie nie `n groter blessing ontvang het as jy nie.
Op die ouderdom van 3 was ek `n skaam en stil dogtertjie. Vir die eerste jaar het ek op tannie Anserie se heup gesit en kyk hoe ander kinders drama doen. Van graad 1 af was daar egter geen keer. Dit was drama en nogmaals drama wat ek wou leer – toe ook as vak op skool. So het dit my ook geìnspireer. So vorder ek toe van toeskouer tot spanspeler. Drama in my wese, dis geen keuse, dit het my gehelp om ontslae te raak van my vrese. Pret, passie en plesier, die manier waarop my siel die lewe vier – DRAMA!
"Drama is vir my een van die lekkerste tydverdrywe. Nie alleen help dit om jou skaam in jou sak te steek en vriende te maak op vreemde plekke nie maar help ook om onbeskaamd op te staan vir reg en geregtigheid en jou sê te kan sê." Alda floreer in Monoloë en Prosas en is mal oor `n uitdaging! SY Sê HAAR Sê!
"Nog voordat ek mooi kon praat het almal al gesê... "Daai is `n regte drama queen!" En selfs vandag as ek my ma se arm so bietjie wil draai en ek gee `n Oscar performance dan sal sy sê: "Ag, dankie tannie Anserie! Haha. Ek is mal oor drama en dit wat dit tot my menswees bygedra het. Dit is iets wat niemand ooit van my kan weg neem nie. Ek het in my selfvertroue gegroei, geleer hoe om as `n individu en in `n groep kreatief te wees, en dit alles deur hope pret te hê. Tannie Anserie en Mari is AWESOME! ... en dramaties. Ek geniet hulle vreeslik. Saam lag ons lekker so saam met die leer. Maak nie saak hoe ernstig `n situasie is nie, tannie Anserie sien altyd die humor daarin. Daar is defnitief nie `n tekort aan opwinding nie. Ek weet selfs my ouers geniet haar. Dankie tannie Anserie en Mari! Julle Rock! Wie weet, dalk sien julle my eendag op die kassie of die silwerdoek!
"Drama het my lewe ONHERROEPLIK verander! Drama het my geleer om die beste weergawe van myself spontaan te kan uitleef. So basies kan die ervaring in een woord opgesom word - ONOORTREFLIK!"
'Ek het as `n skaam dogtertjie drama begin neem vandat ek 3 jaar oud was. By Carpe Diem Dramaskool is ek gevorm en geslyp en tannie Anserie het baie meer as net my drama Juffrou geword. By haar het ek selfvertroue geleer. Ek het `n liefde vir poësie ontwikkel. Ek het geleer om my eie toesprake te skryf, om op my voete te dink en te redeneer. `n Heerlikheid van lag, oefen, leer en pret. Tannie Anserie het my ook waardes en norme geleer tussen deur die dramalesse. `n Paar lewenslesse ook. Drama het my gevorm en gebou tot `n selfversekerde jongmens wat met gemak voor `n gehoor kan optree en my sê kan sê. By Carpe Diem is my talente ontwikkel en my liefde vir die uitvoerende kunste is ontgin. Ek kan net dankie sê vir die Here en vir Tannie Anserie vir `n ongelooflike drama journey van 15 jaar. Waar ek gevorm is en werklik geleer het om die dag te pluk met al sy geleenthede en uitdagings en dat wen nie altyd die hoofbestandeel van alles hoef te wees nie, maar om alles wat jy doen en aan deelneem, met oorgawe en entoesiasme aan te pak. Dankie tannie Anserie en Carpe Diem!!! Ek sal julle nooit vergeet nie!
My kinders se sosiale selfvertroue, publieke redenerings vermoe en persoonlike akademiese ontwikkeling is ook te danke aan die goeie tegniek en afrigting wat hulle by Carpe Diem Dramaskool aangeleer het.
Wouter van Tonder
Best Drama School/ teach children the skills of LIFE!!!
Anserie Badenhorst is aan my goed bekend vir die afgelope ses jaar. My seun kry Drama lesse by haar en sy het ook die afgelope twee jaar redenaars toesprake vir hom geskryf in Engels en Afrikaans. Anserie het ‘n besondere skryf talent en ‘n werklike gawe! My seun het elke jaar nog Interne Redenaars by sy skool gewen asook sy streeks redenaars. Hy het ook ‘n plek behaal by Super 12 Redenaars en tot die kwart eindrondte van ATKV deur gedring. Anserie se toesprake is vol humor, kwinkslae en die struktuur is 100% wat beoordeelaars na soek. Daar is verskeie leerlinge in ons skool wat Anserie gebruik en ek kan werklik se elke toespraak is uniek en met nuwe inisiatief aan mekaar geslaan. 50% is reeds afgehandel met haar toesprake elke redenaar is dan verantwoordelik vir die laaste 50%.
“My 2 seuns Martin Hattingh (nou 21) en Tiaan Hattingh (nou 15) het vir baie jare by Anserie Drama geneem. Anserie skryf sedert 2000 vir my 2 seuns toesprake en help nogsteeds vir Martin ook op Universiteitsvlak. Anserie beskik oor ‘n unieke talent om met kinders te werk en kinder persoonlikheidjies te ontwikkel tot unieke grootmensies. Haar warm, liefdevolle, persoonlike verhouding met elke kind is kosbaar. Sy beskik oor ‘n unieke toespraak skryftalent deurdat sy uitstekend daarin slaag om elke kind se karakter vas te vat in die toesprakie wat sy vir hom/haar skryf. Anserie stap in Jesus voetspore. Dis lekker om haar te ken. Ek kan haar sterk aanbeveel.”
Hallo Tannie Anserie, Ons het vanaand met die skool se toneel opgetree by die Kunswedstryd en dit het my net weereens laat besef HOE baie Tannie my gehelp het oor al die jare! Tannie het my SO SO baie dinge geleer. Tannie het my geleer om nie skaam te wees nie en hoe om te praat en my selfvertroue gegee en Drama vir my soveel pret gemaak. En sonder tannie sou ek beslis nie die persoon gewees het wat ek vandag is nie en als bereik wat ek doen nie! Ek het net gevoel ek moet vir tannie BAIE BAIE dankie sê vir tannie se hulp, ondersteuning en Coaching oor al die jare. Ek waardeer dit so baie! Tannie is nog altyd een van my rolmodelle gewees. Ek is lief vir Tannie!!
Linné du Preez | Kempton Park Hoërskool – Gr 11
40 Ceylon Road
Cell: 061 431 8872